ddrg/super_eurlex huggingface dataset:
Virallinen lehti nro C 082 , 17/03/1998 s. 0100



KIRJALLINEN KYSYMYS E-2522/97 komissiolle esittäjä(t): Nikitas Kaklamanis (UPE) (24. heinäkuuta 1997) Aihe: Komission uusien työhön otettujen virkamiesten luokittelu palkkaluokkiin ja palkkatasoille Koska vallitsee epäselvyyttä siitä tavasta, millä Euroopan komissio luokittelee työhön otetut virkamiehensä, kun he ottavat vastaan virkatehtävänsä, palkkaluokkiin (¨groups¨) ja palkkatasoille (¨steps¨), haluaisin saada tietää: 1. Mitkä ovat perusteet uusien työhön otettujen virkamiesten luokittelulle komissiossa? 2. Ottaen huomioon vallitsevat epäselvyydet henkilöstösäännöissä, haluaisin saada tietää: Mitä asiakirjoja ja julkaisuja on olemassa, joissa annetaan täydelliset selitykset siitä, miten virkamiehet luokitellaan palkkaluokkiin (¨groups¨) ja palkkatasoille (¨steps¨)? Ovatko nämä asiakirjat yleisön, sekä tietenkin välittömästi asianosaisten, vapaasti saatavissa? Komission jäsenen Erkki Liikasen komission puolesta antama vastaus (22. syyskuuta 1997) Luokittelun palkkaluokkiin ja palkkatasoille suorittaa nimittävä viranomainen pariteettikomitean tapaan muodostetun luokittelukomitean lausunnon perusteella. Komitea työskentelee lokakuussa 1983 voimaan tulleiden ja 7. helmikuuta 1996 tarkistettujen perusteiden mukaisesti. Arvoisalle parlamentin jäsenelle ja parlamentin pääsihteeristölle toimitetaan jäljennös päätöksestä palkkaluokkaan nimittämiseen ja palkkatasolle luokitteluun sovellettavista perusteista palvelukseen otettaessa; päätös jaetaan virkamiehille ja väliaikaisille toimihenkilöille palvelukseen tulon yhteydessä tai toimitetaan heille pyynnöstä. Lisäksi uusien jäsenvaltioiden kansalaisia koskee poikkeusasetus, joka myöskin toimitetaan arvoisalle parlamentin jäsenelle.
KIRJALLINEN KYSYMYS E-1133/97 neuvostolle esittäjä(t): Carlos Robles Piquer (PPE) (24. maaliskuuta 1997)

Aihe: Naton uusi tutkimus- ja teknologiaorganisaatio

Naton uusi tutkimus- ja kehittämislautakunta, joka piti ensimmäisen kokouksensa marraskuun lopussa 1996, johtaa Naton tutkimus- ja teknologiaorganisaatiota ja korvaa entiset hallintoelimet, puolustusalan tutkimusryhmän ja AGARDin (Advisory Group for Aerospace Research and Development, Ilmakehään ja avaruuteen liittyvän tutkimuksen ja kehittämisen neuvoa-antava ryhmä).

Ottaen huomioon, että viidennessä kehysohjelmassa halutaan edelleen antaa tärkeä asema ilmailuteknologialle ja että yhteisön puitteissa tarvitaan yhä enemmän vankalla perustalla olevaa teknologista arviointia, aikooko neuvosto valvoa teknologian yhteensovittamista koskevien mietintöjen, joista ensimmäiset laadittiin vuonna 1995, etenemistä, ja tehdä johtopäätökset tämän tietolähteen - joka on useimpien jäsenvaltioiden saatavilla - mahdollisista seurauksista siviiliteknologian kehittymiselle?

Vastaus (17. lokakuuta 1997)

Ilmailuteknologiaan liittyvä tutkimus on yksi yhteisön TTK-puiteohjelman kasvavista aloista. Useat alan hankkeet saavat tällä hetkellä rahoitusta neljänteen puiteohjelmaan varatuista varoista.

Rahoitus on koskenut vain ilmailuteknologian siviilisovellutuksia, koska yhteisön puiteohjelmasta ei anneta tukea sotilaalliselle tutkimukselle, joka ei kuulu EY:n perustamissopimuksen piiriin.

Voimme ilmoittaa arvoisalle parlamentin jäsenelle, että neuvostossa ei ole tällä hetkellä eikä suunnitteilla minkäänlaista foorumia NATO:n organisaatioiden kanssa asiasta käytäville keskusteluille. Neuvosto ei näin ollen ole aikonut tarkastella tai seurata selvityksiä, joihin kysymyksessä viitataan.
Virallinen lehti nro C 082 , 17/03/1998 s. 0118



KIRJALLINEN KYSYMYS P-2633/97 komissiolle esittäjä(t): Georg Jarzembowski (PPE) (22. heinäkuuta 1997) Aihe: Saksalaisten vaihto-oppilaiden vapaa liikkuvuus Ranskassa Saksalaisilla opiskelijoilla on ollut huomattavia vaikeuksia sekä heidän valmistellessaan ulkomailla oleskelua että oleskellessaan ulkomailla ranskalaisessa yliopistossa. Heiltä vaaditaan maksua oleskeluluvista (150 frangia Bordeaux'ssa), kaikista asiapapereista oikeaksi todistettuja käännöksiä, jotka ovat voimassa vain kolme kuukautta, sekä vielä takauksia Ranskassa asuvilta henkilöiltä. Amiensin yliopiston hallinto vaati eräältä naispuoliselta opiskelijalta esteettömyystodistusta. Ulkomaiset vaihto-oppilaat maksavat Amiensin yliopiston asuntoloissa 300 frangia korkeampia vuokria kuin ranskalaiset opiskelijat. Tosin viranomaisten hallintokäytäntö muodollisuusvaatimusten suhteen vaihtelee Ranskan alueella, mutta edellä kuvatun kaltaiset käytännöt haittaavat opiskelijoiden vapaata liikkuvuutta. Nämä käytännöt ovat myös ristiriidassa Sokrates-ohjelman tavoitteiden kanssa ja rikkovat osittain - maksujen vaatimisen osalta - suoraan EY:n perustamissopimuksen 8 a artiklan 1 kohtaa sekä opiskelijoiden oleskeluoikeutta koskevaa direktiiviä 90/366/ETA ((EYVL L 180, 13.7.1990, s. 30. )). Kysyn komissiolta seuraavaa: 1. Onko komissio tietoinen näistä saksalaisten vaihto-oppilaiden kohtaamista vaikeuksista heidän toteuttaessaan vapaan liikkuvuuden oikeuttaan? Jos komissio on tietoinen, niin mihin toimiin asiassa on ryhdytty? 2. Jos komissio ei ole tähän saakka ollut tietoinen kyseisistä vaikeuksista, mihin toimiin se aikoo ryhtyä tulevaisuudessa ranskalaista hallintokäytäntöä vastaan? Komission jäsenen Édith Cressonin komission puolesta antama vastaus (9. syyskuuta 1997) Komissio on tietoinen vaikeuksista, joita Sokrates- tai Erasmus-ohjelmien kaltaisten koulutusalan vaihto-ohjelmien ulkopuolella olevat ulkomaalaiset opiskelijat joutuvat vielä kohtaamaan järjestäessään opintojaan ja oleskeluaan ulkomailla. Komissio aikoo toimivaltansa rajoissa ja kansainvälisen liikkuvuuden esteistä annetun vihreän kirjan ((Asiak. KOM (96) 462 lop. )) seurannan yleisissä puitteissa luoda oikeudellisia välineitä, joiden avulla voidaan poistaa opiskelijoiden, opettajien ja tutkijoiden vapaata liikkuvuutta haittaavat esteet. Erityisesti ulkomaalaisten opiskelijoiden Ranskassa maksamien ylioppilasasuntoloiden lisämaksujen osalta komissio on vedonnut Ranskan hallitukseen ja nimenomaan ylioppilaita edustavaan kansalliseen järjestöön (Centre national des oeuvres universitaires et scolaires, C.N.O.U.S.). Lisämaksuja koskevia tiedotteita on nyt muutettu niin, että ne ovat sovellettavan yhteisön lainsäädännön mukaisia. Jos arvoisa parlamentin jäsen tietää konkreettisia esimerkkitapauksia, joissa muutetun tiedotteen sääntöjä ei ole noudatettu, komissio pyytää häntä tiedottamaan tapauksista, jotta se voi ryhtyä tarvittaviin toimenpiteisiin. Opiskelijoilta vaaditut maksut kuuluvat jäsenvaltioiden kansalliseen lainsäädäntöön, eikä komissiolla ole toimivaltaa puuttua tähän seikkaan.
Virallinen lehti nro C 082 , 17/03/1998 s. 0109



KIRJALLINEN KYSYMYS E-2575/97 komissiolle esittäjä(t): Nikitas Kaklamanis (UPE) (24. heinäkuuta 1997) Aihe: Euroopan ympäristökeskuksen (EEA:n) henkilökunta ja työ EEA:n toiminta on luonteeltaan hyvin tarkoin määriteltyä ja sen tehtävät ovat puhtaasti neuvoa-antavia kuten myös lehtisessä ¨Putting Information to work¨, jonka se julkaisi vuonna 1995, mainitaan. Tästä huolimatta on nähtävissä, että tässä keskuksessa työskentelevää henkilökuntaa on huomattavasti lisätty, ja myös ennakkoarviot talousarviosta vuodelle 1997 ja 1998 vaikuttavat korkeilta. Haluaisin saada tietää Euroopan komissiolta, joka valvoo mainittua keskusta: Miksi EEA on pyytänyt, että sen henkilökuntaa lisättäisiin vuonna 1997, millä tavoin henkilökunta jakautui kansalaisuuksittain ja mitä tieteellistä työtä sen on tarkkaan sanoen tarkoitus tehdä? Komission jäsenen Ritt Bjerregaardin komission puolesta antama vastaus (18. syyskuuta 1997) Arvoisaa parlamentin jäsentä pyydetään tutustumaan komission hänen aikaisempaan kirjalliseen kysymykseensä E-1767/97 ((EYVL C 21, 22.1.1998, s. 93. )) antamaan vastaukseen, jossa todetaan, että Euroopan ympäristökeskus (EEA) on itsenäinen laitos ja erillinen oikeushenkilö, vaikka se rahoitetaan lähes kokonaan yhteisön talousarviosta myönnettävällä tuella. Komissio ei valvo keskuksen työtä. Keskuksen lakimääräisenä edustajana on toiminnanjohtaja. Hän on keskuksen johtokunnan nimittämä, ja hänen tehtävänsä on määritelty asetuksen (ETY) 1210/90 ((EYVL L 120, 11.5.1990. )) 9 artiklassa. Tehtäviin kuuluu kaikista henkilöstöasioista vastaaminen. Rekrytointipolitiikkaa ja -käytäntöä koskevat kysymykset on siis esitettävä toiminnanjohtajalle. Komissio ehdottaa vuoden 1998 alustavassa talousarvioesityksessä keskuksen kokonaisbudjetin säilyttämistä ennallaan, eli 16,5 miljoonan ecun suuruisena, ja henkilöstövahvuuden pitämistä 62:ssa. Keskuksen tehtävät on määritelty asetuksessa (ETY) 1210/90, ja niihin kuuluu puolueettoman, luotettavan ja vertailukelpoisen, euroopanlaajuista tasoa edustavan tiedon antaminen yhteisölle ja jäsenvaltioille käytettäväksi ympäristönsuojeluun liittyvien arviointien suorittamisessa ja toimintalinjojen laatimisessa. Tätä tietoa olisi voitava käyttää myös yleisölle suunnatussa, ympäristön tilaa koskevassa tiedotustoiminnassa.
Virallinen lehti nro C 082 , 17/03/1998 s. 0045



KIRJALLINEN KYSYMYS E-2219/97 komissiolle esittäjä(t): Jesús Cabezón Alonso (PSE) (30. kesäkuuta 1997) Aihe: Europan unionin ja Marokon välinen yhteistyö Onko komissio sitä mieltä, että Marokon hallituksen ilmoitus olla uusimatta nykyistä vuoden 1999 lopussa umpeutuvaa Euroopan unionin ja Marokon välistä kalastussopimusta liittyy sen pyrkimykseen saavuttaa hyvitystä maatalousasioissa niin ikään vuonna 1999 umpeutuvasta yhteistyösopimuksesta uudelleen neuvoteltaessa? Komission jäsenen Emma Boninon komission puolesta antama yhteinen vastaus kirjallisiin kysymyksiin E-2217/97 ja E-2219/97 (18. syyskuuta 1997) Kalastussopimus Marokon kanssa tehtiin neljäksi vuodeksi 1. joulukuuta 1995 lukien, joten se on ollut voimassa vasta noin puolitoista vuotta. Niinpä komissio katsookin, että on ennenaikaista ottaa kantaa kalastussuhteiden luonteeseen Marokon kanssa 1. joulukuuta 1999 jälkeen. Sitä ennen on katsottava, ovatko tavoitteet, joihin osapuolet ovat sitoutuneet nykyisellä sopimuksella, toteutuneet ja arvioitava yhteistyön kehittyminen kalastusasioissa, jotka muodostavat yhden keskeisistä osista yhteisön ja Marokon tulevissa suhteissa. Komissiolla ei ole tietoja Marokon viranomaisten aikeista Marokon muiden valtioiden kanssa tekemien sopimusten uusimisesta. Koska on kyse Euroopan yhteisön ja sen jäsenvaltioiden sekä Marokon välisen assosioinnin perustavasta Euro-Välimeri -sopimuksesta, komissio muistuttaa sen olevan tehdyn rajoittamattomaksi ajaksi. Yhteisö ja Marokko ovat kuitenkin toisaalta sitoutuneet tutkimaan 1. tammikuuta 2000 alkaen maatalous- ja kalastustuotteiden tilannetta tavoitteenaan niiden kaupan laajamittaisempi vapauttaminen 1. tammikuuta 2001 lähtien.
Virallinen lehti nro C 082 , 17/03/1998 s. 0064



KIRJALLINEN KYSYMYS E-2361/97 komissiolle esittäjä(t): Nikitas Kaklamanis (UPE) (10. heinäkuuta 1997) Aihe: EU:n jäsenvaltioiden kansallispuvut Ei ole epäilystäkään siitä, että kansallispuku on kaikkien alueiden kulttuuriperinnön olennainen osa. Monilla EU:n alueilla on työpajoja ja käsityökeskuksia, joissa keskitytään tämän tyyppisen vaatetuksen valmistamiseen, mikä edistää suuresti paikallisten tapojen säilyttämistä. Voiko komissio sanoa, voidaanko näille pienyrityksille antaa rahallista tukea ja jos voidaan, missä yhteydessä ja missä määrin tällaista tukea voitaisiin antaa? Komission jäsenen Christos Papoutsisin komission puolesta antama vastaus (8. lokakuuta 1997) Komissio tunnustaa perinteisten ammattien ja taidekäsityön aseman osana Euroopan kulttuuriperintöä ja on osaltaan myös rahoittanut tänä vuonna konferenssia, jossa käsitellään perinnettä ja nykyaikaa sekä Euroopan taidekäsityön asemaa vuonna 2000 (Tradition et modernité: clés pour l'artisanat d'art dans l'Europe de l'an 2000). Euroopan yhteisöjen perustamissopimuksen 130 artiklan mukaisesti ja perustuen Euroopan unionin kolmanteen monivuotiseen ohjelmaan pienten ja keskisuurien yritysten hyväksi (1997 - 2000) ((COM(96) 591. )) komissio on käynnistänyt käsiteollisuusalaa ja pienyrityksiä tukevia toimia. Kyseisiä toimia on käynnistetty lähinnä julkaisemalla ehdotuspyyntöjä Euroopan yhteisöjen virallisessa lehdessä. Viimeksi julkaistun käsiteollisuusyrityksiä ja pienyrityksiä tukevan ehdotuspyynnön tavoitteena oli kansainvälinen yhteistyö, osallistuminen yhdessä messuille Euroopan talousalueeseen (ETA) kuuluvissa maissa, yrityskulttuurin, yrittäjähengen, rahoituksen, luoton saannin ja ammattikoulutuksen tukeminen, tietojen ja palvelujen saannin edistäminen tietotekniikan avulla sekä euroneuvojien kouluttaminen. Pienyrityksille ja käsiteollisuusyrityksille myönnetään myös joitakin tukia osana aluepolitiikkaa, jos ne sijaitsevat aluekehitysluottoihin oikeutetuilla alueilla.
Virallinen lehti nro C 082 , 17/03/1998 s. 0080



KIRJALLINEN KYSYMYS E-2441/97 komissiolle esittäjä(t): Graham Watson (ELDR) (16. heinäkuuta 1997) Aihe: Maidon käyttövalmiutta koskeva EU-ohjelma Miten komissio edistää maidon käyttövalmiutta koskevaa ohjelmaa ja takaa sen täytäntöönpanon, jotta jokainen maitoapuun oikeutettu eurooppalainen lapsi pääsee osalliseksi maidon tarjonnasta? Komission jäsenen Franz Fischlerin komission puolesta antama vastaus (5. syyskuuta 1997) Yhteisön tärkein rooli koulumaito-ohjelmassa on tarvittavista lakipuitteista ja budjettivaroista säätäminen, jotta ohjelma voitaisiin panna helposti täytäntöön kaikkialla yhteisössä. Se, pääsevätkö kaikki lapset osallisiksi tuetusta koulumaidosta, riippuu loppujen lopuksi koulun, maidontoimittajien ja kansallisten tai paikallisten viranomaisten aloitteista.
Virallinen lehti nro C 082 , 17/03/1998 s. 0058



KIRJALLINEN KYSYMYS E-2337/97 komissiolle esittäjä(t): Nuala Ahern (V) (10. heinäkuuta 1997) Aihe: Ympäristönsuojelun ja turvatoimien mukainen näytteenotto EU:n ydinvoimalaitoksissa Kansainvälisen atomienergiajärjestön (IAEA) varapääjohtajan Bruno Pellandin Brysselissä 12. - 13. joulukuuta 1996 pidetystä Euroopan komission ja IAEAn korkean tason yhteistyökomitean kokouksesta laatiman muistion mukaan Euratom ja IAEA riitelevät ympäristönsuojelun ja turvatoimien mukaisesta näytteenotosta eräissä Euroopan unionin ydinvoimalaitoksissa. Belgiassa, Italiassa ja Ruotsissa sijaitsevien laitosten kerrotaan estävän IAEAn tarkastajien laitokseen pääsyn, kunnes Euratomin analyyttinen näytteiden arviointi on saatu IAEAn tasolle. Onko muistio tarkka kuvaus nykytilanteesta, ja mitä komissio aikoo tehdä entistä paremman yhteistyön aikaansaamiseksi IAEAn kanssa ydinvoimalaitosten tarkastamisessa? Komission jäsenen Christos Papoutsisin komission puolesta antama vastaus (15. syykuuta 1997) Komissio pyytää parlamentin jäsentä tutustumaan vastaukseen, jonka komissio on antanut Undine-Uta Bloch von Blottnizin esittämään kirjalliseen kysymykseen E-1643/97 ((EYVL C 45, 10.2.1998. )). Parlamentin jäsenen kysymyksessä esitetyt lausunnot ympäristönäytteiden otosta eivät anna oikeaa kuvaa vallitsevasta tilanteesta. Komissio ja Kansainvälinen atomienergiajärjestö (IAEA) toimivat yhteistyössä: ne ottavat näytteitä, ilmoittavat toisilleen tuloksista ja kehittävät menetelmiä edelleen. Komissiolla on käytettävissään tarvittavat analyyttiset menetelmät riippumattomien päätelmien tekemiseksi. Eurooppalaiset laboratoriot tekevät yhdessä muiden laboratorioiden kanssa analyysejä IAEA:n toimeksiannosta. Uuden järjestelmän testaamisen ja täytäntöönpanon osalta komissio, jäsenvaltioiden viranomaiset ja toimijat kannattavat tieteellistä ja teknistä lähestymistapaa, jonka mukaan jokaisen näytteenoton yhteydessä saadut kokemukset ja tulokset vaikuttavat seuraavaan näytteenottoon. Kesäkuussa 1997 pidetyssä korkean tason yhteyskomitean viimeisimmässä kokouksessa IAEA ja komissio olivat täysin yksimielisiä siitä kaikista tätä asiaa koskevista aiheista.
Virallinen lehti nro C 082 , 17/03/1998 s. 0076



KIRJALLINEN KYSYMYS E-2434/97 komissiolle esittäjä(t): Terence Wynn (PSE) (11. heinäkuuta 1997) Aihe: Kuukautissuojien arvonlisävero Nykyinen kukautissuojien arvonlisäveroprosentti EU:ssa on 5 %. Voitaisiinko vero komission mielestä lähiaikoina kokonaan poistaa? Komission jäsenen Mario Montin komission puolesta antama vastaus (18. syyskuuta 1997) Yhteisön nykyisen lainsäädännön mukaan jäsenvaltiot voivat soveltaa alimmillaan 5 prosenttiin alennettua verokantaa hygieniatuotteisiin (kuudennen arvonlisäveroa koskevan direktiivin 77/388/ETY ((EYVL L 145, 13.6.1977. )) 12 artiklan 3 kohdan a alakohta ja liite H (luokka 3)). Jäsenvaltiot voivat itse päättää alennetusta verokannasta, ja itse asiassa useimmissa jäsenvaltioissa sovelletaan normaalia verokantaa naisten hygieniatuotteisiin. Jäsenvaltioissa sovelletaan seuraavia prosentteja: >TABLE> Nykyistä tilannetta tarkistetaan, kun otetaan käyttöön uusi yhteinen arvonlisäverojärjestelmä. Tässä yhteydessä otetaan esiin kysymys arvonlisäverokannan yhdenmukaistamisesta. Yksityiskohtaisempia tietoja komission suunnitelmista tällä alalla saa kesäkuussa 1996 hyväksytystä ohjelmasta ((KOM(96) 328 lopull. )). Yhteisön lainsäädännön mukaan nollakanta sallitaan siirtymäkauden ajaksi rajoitetulle valikoimalle tuotteita. Jäsenvaltiot eivät voi soveltaa nollakantaa uusiin tuotteisiin tai palveluihin. Komissio ei suunnittele ehdottavansa uusia tuotteita, joihin sovellettaisiin nollakantaa.
Virallinen lehti nro C 082 , 17/03/1998 s. 0138



KIRJALLINEN KYSYMYS E-2756/97 komissiolle esittäjä(t): Gerhard Schmid (PSE) (1. syyskuuta 1997) Aihe: Regensburgin kauppakamarin eurotiedotuskeskus Regensburgin kauppakamarissa on ollut EU:n eurotiedotuskeskus jo noin 10 vuotta. Se kuuluu myös ensimmäisiin komission tunnustamiin eurotiedotuskeskuksiin. Komission viimeksi suorittaman arvioinnin yhteydessä Regensburgin eurotiedotuskeskuksen luokitusta alennettiin sinisestä violettiin. 1. Miksi luokitusta alennettiin? Voisiko komissio antaa kattavat perustelut? 2. Mitä kriteerejä komissio sovelsi eurotiedotuskeskusten arvioinnissa (muodollisia ja laadullisia)? Komission jäsenen Christos Papoutsisin komission puolesta antama vastaus (2. lokakuuta 1997) Yksittäisten euroneuvontakeskusten (EIC) toiminnan arvioinnin tarkoituksena ei ole pelkästään varmistua siitä, että ne täyttävät velvoitteensa yhteisön rahoitusosuuksien maksamista säätelevää komissiota kohtaan, vaan sillä pyritään myös edistämäänverkoston määrällistä vaikutusta kokonaisuudessaan. Neuvontakeskusten neljännesvuosittain toimittamat toimintakertomukset ovat merkittävin komission käytettävissä oleva tietolähde kyseisessä arvioinnissa. Arviointimenetelmä, jonka laatimiseen neuvontakeskukset ovat osallistuneet, perustuu objektiivisiin, sekä laadullisiin että määrällisiin arviointiperusteisiin. Euroneuvontakeskusten toimintaa tarkastellaan viidestä eri näkökulmasta, jotka ovat seuraavat: pieniin ja keskisuuriin yrityksiin kohdistuvan tiedotus- ja neuvontatehtävän täyttäminen yhteisön toimia koskevissa kysymyksissä; verkoston tunnetuksi tekeminen; panos verkoston sisäisessä yhteistyössä; komissioon pidettyjen yhteyksien määrä ja laatu; euroneuvontakeskuksen oman organisaation soveltuvuus keskukselle kuuluvien tehtävien suorittamiseen. Keskukset ovat olleet mukana laatimassa yhdenmukaista arviointiasteikkoa, jossa eritellään niiden toiminnan eri näkökohdat. Edellä mainittuja perusteita sovellettaessa Regensburgin euroneuvontakeskus luokiteltiin violetille vyöhykkeelle vuoden 1996 osalta. Tämä päätös ei vaikuta yhteisön rahoitusosuuksien maksamiseen; sillä pyritään ainoastaan saattamaan euroneuvontakeskus tietoiseksi tietyistä heikkouksista, jotka liittyvät sen sisäiseen organisaatioon sekä keskuksen integroitumiseen verkostoon. Komissio on eritellyt nämä heikkoudet isäntäjärjestölle lähettämässään kirjeessä. Menettelyn taustalla on pyrkimys entisestään parantaa Regensburgin euroneuvontakeskuksen toimintaa sekä verkoston toimintaa kokonaisuudessaan.
Virallinen lehti nro C 082 , 17/03/1998 s. 0082



KIRJALLINEN KYSYMYS E-2448/97 komissiolle esittäjä(t): Marjo Matikainen-Kallström (PPE) (16. heinäkuuta 1997) Aihe: Koulumaito-ohjelma Koulumaito-ohjelman tarkoituksena on syöttää kasvaville lapsille Euroopan ylijäämärasvoja. Uusimpien tutkimustietojen mukaan rasvaisen maidon nauttiminen kalkkeuttaa jo lastenkin verisuonia. Terveyden edistämiseksi maito-ohjelman pitäisi tukea rasvattomien maitojen ja maitotuotteiden sekä kasvisrasvatuotteiden käyttöä. Haluankin kysyä komissiolta, millaiseksi se arvioi koulumaito-ohjelmaan liittyvät ravitsemukselliset terveysriskit? Mitä komissio aikoo tehdä koulumaito-ohjelman kehittämiseksi sellaiseksi, että se tukee lasten ja nuorten tervettä kehitystä ja kasvua? Komission jäsenen Franz Fischlerin komission puolesta antama vastaus (10. syyskuuta 1997) Vaikka rasvojen kulutuksen yleisen vähenemisen myönteiset vaikutukset kansanterveyteen tunnustetaankin, se ei kuitenkaan edellytä, että maitorasva ei sisältyisi koululaisten ruokavalioon. Tämän perusteella ja koska sekä täysmaito että puolittain kuorittu maito ja niistä saadut tuotteet sisältyvät yhteisön koulumaito-ohjelman mukaisten tukikelpoisten tuotteiden luetteloon, kyseisen ohjelman avulla on tarkoitus edistää kouluissa koostumukseltaan monipuolista ja tasapainoista ruokavaliota.
Virallinen lehti nro C 076 , 11/03/1998 s. 0031



KIRJALLINEN KYSYMYS E-0789/97 komissiolle esittäjä(t): Jean-Yves Le Gallou (NI) (10. maaliskuuta 1997) Aihe: Euroopan unionin toimielinten toimintamäärärahat Voisiko komissio ilmoittaa, paljonko budjettikohdan B7-851 määrärahoista käytettiin yhteensä vuonna 1996: - selvityksistä aiheutuneisiin menoihin - asiantuntijakokouksista aiheutuneisiin menoihin - konferensseista ja kongresseista aiheutuneisiin menoihin - tiedotus- ja julkaisumenoihin? Voisiko komissio lisäksi ilmoittaa, kuinka suuren osan nämä neljä menotyyppiä muodostivat mainitun budjettikohdan kokonaismäärärahoista, sekä kertoa, onko tämä osuus sen mielestä kohtuullinen? Komission jäsenen Erkki Liikasen komission puolesta antama yhteinen täydentävä vastaus kirjallisiin kysymyksiin E-0698/97, E-0699/97, E-0700/97, E-0701/97, E-0702/97, E-0703/97, E-0704/97, E-0705/97, E-0706/97, E-0707/97, E-0708/97, E-0709/97, E-0710/97, E-0711/97, E-0712/97, E-0713/97, E-0714/97, E-0715/97, E-0716/97, E-0717/97, E-0718/97, E-0719/97, E-0720/97, E-0721/97, E-0722/97, E-0723/97, E-0724/97, E-0725/97, E-0726/97, E-0727/97, E-0728/97, E-0729/97, E-0730/97, E-0731/97, E-0732/97, E-0733/97, E-0734/97, E-0735/97, E-0736/97, E-0737/97, E-0738/97, E-0739/97, E-0740/97, E-0741/97, E-0742/97, E-0743/97, E-0744/97, E-0745/97, E-0746/97, E-0747/97, E-0748/97, E-0749/97, E-0750/97, E-0751/97, E-0752/97, E-0753/97, E-0754/97, E-0755/97, E-0756/97, E-0757/97, E-0758/97, E-0759/97, E-0760/97, E-0761/97, E-0762/97, E-0763/97, E-0764/97, E-0765/97, E-0766/97, E-0767/97, E-0768/97, E-0769/97, E-0770/97, E-0771/97, E-0772/97, E-0773/97, E-0774/97, E-0775/97, E-0776/97, E-0777/97, E-0778/97, E-0779/97, E-0780/97, E-0781/97, E-0782/97, E-0783/97, E-0784/97, E-0785/97, E-0786/97, E-0787/97, E-0788/97, E-0789/97 ja E-0790/97 (19. syyskuuta 1997) Komissio antaa seuraavat tiedot täydennyksenä 5 toukokuuta 1997 ((EYVL C 21, 22.1.1998, s.28. )) antamaansa vastaukseen. Vastauksensa pituuden vuoksi komissio lähettää sen suoraan kunnianarvoisalle jäsenelle ja parlamentin sihteeristölle.